Pit Hauge

Peter "Pit" HAUGE (antaŭedziĝe Pit KREINER) naskiĝis la 12-an de aŭgusto 1955 en Nurenbergo, kie li loĝis ĝis septembro 2018. Nun li loĝas kiel rentulo en Garding sur duoninsulo Eiderstedt en Norda Frisio.

Esperanton li lernis aŭtodidakte kaj per interreta kurso ekde 1993. En 1998 li unuafoje renkontiĝis kun Esperantistoj dum kongreso en Freital ĉe Dresden, antaŭe li uzis Esperanton nur en interreto. De 2005 ĝis 2008 li estis kasisto kaj estrarano de Germana Esperanto-Asocio kaj ekde 2008 same de Bavara Esperanto-Ligo ĝis ties malfondiĝo. Ĝis la jaro 2006 li havis la saman postenon en Nurenberga Astronoma Asocio NAA. Profesie li laboris kiel programarkreisto en Erlangen. Hobie li ludas trombonon en preĝeja orkestro kaj ŝatas observi la noktan ĉielon.

 Eksteraj ligiloj 
 Paĝo de Nurenberga Astronoma Asocio

Kategorio:Germanaj esperantistoj